recursal/SuperWikiNEXT-32B huggingface dataset:
**Q-Meieriene AS** er et norsk meieriselskap som ble stiftet i 2000. Hovedaksjonær er Kavli Holding AS som eies 100% av O. Kavli og Knut Kavlis Allmennyttige Fond – Kavlifondet. Noe av overskuddet fra meieriene går til forskning, kultur og humanitært arbeid.

Selskapet har to meierier – Jæren Gårdsmeieri og Gausdalmeieriet. Meieriene foredler melk fra ca. 400 gårder – ca. 65 millioner liter årlig (2011).

Sammen med Synnøve Finden har Q-Meieriene dannet Meieribransjens Landsforbund. Q-Meieriene var først på markedet med skyr og kvarg (Q-Snjo) i Norge.[]

Historie
--------

Drikkekartong med skummetmelk fra Q-Meieriene med liste over næringsinhold og påstemplet datomerking («best før, men ikke dårlig etter»). Foto: 2017 
Som en følge av åpningen av melkemarkedet ble Gausdalsmeieriet etablert i 1998 av en gründer og O. Kavli AS. Samme år ble Jæren Gardsmeieri etablert av private investorer. Begge meieriene hadde lokale leveranser av melk og andre meieriprodukter til markedet. I 2000 kjøpte O. Kavli AS alle aksjene i begge selskapene og etablerte selskapet Q-Meieriene AS.

Referanser
----------

1. ↑  Tall og fakta

Eksterne lenker
---------------

* Offisielt nettsted Rediger på Wikidata
* Skyr.no Arkivert 11. juni 2010 hos Wayback Machine.
* Q-sjef Bent Myrdahls blogg

|  |  |
| --- | --- |
| Oppslagsverk/autoritetsdata | Brønnøysundregistrene
 |
***Båtbørsen*** er en digital plattform for kjøp og salg av båter og annet maritimt utstyr. *Båtbørsen* startet opp i 1989 som et papirtidsskrift. Forlaget Båtbørsen, som har tilholdssted i Oslo, har rettighetene til utgivelsen. Per 2020 finnes *Båtbørsen* kun som digital publikasjon.

Båtbørsen tok i bruk datateknologi i 1994 og opprettet sine første hjemmesider på internett i 1996. Papirtidsskriftet hadde spørrespalter som *Seilloftet* og *Båtkroken*, samt reportasjer om og fra maritimt miljø.

Båtbørsen eier også Båteksamen.no som ble etablert i 2007. I 2022 langserte Båtbørsen en nyhetsdel og en værmeldingstjeneste. Hendholsvis www.batborsen.no/news og batborsen.no/climate.

Referanser
----------

1. ↑  «Båtbørsens Internett utgave - Om oss / Kontakt». *www.batborsen.no*. Besøkt 26. september 2020.
2. ↑  «Båtbørsens Internett utgave - Seilloftet og Båtkroken». *www.batborsen.no*. Besøkt 26. september 2020.

Eksterne lenker
---------------

* Offisielt nettsted Rediger på Wikidata
* bateksamen.no
**François de Bovet** (født 31. mars 1745 i Grenoble i Frankrike, død 6. april 1838 i Paris) var katolsk biskop av Sisteron fra 1789 til 1812, og fra 1817 til 1820 erkebiskop av Toulouse.

Liv og virke
------------

Han var *grand-vicaire* i Arras og ble provost ved katedralen der i 1781. Samme år fikk han ansvaret for abbediet Bonlieu. Han var medlem av prestenes forsamling 1785–1786, som deputert fra kirkeprovinsen Tours.

Han ble bispeviet 13. september 1789 i Paris. Det er ikke kildebelagt hvilen biskop det var som bispeviet ham. Biskop Bovet skulle foreta minst én bispevielse. Dermed er den suksesjonsrekke som et antall katolske biskoper har stått i vesentlig kortere enn det store flertall av katolske biskoper, som i regelen kan forfølge sine «stamtrær» ubrutt tilbake til 1500-tallet.[]

På grunn av religionsforfølgelsene måtte han flykte fra Frankrike og var borte for meget av revolusjonens tid. Først var han landflyktig i Italia, deretter i Tyskland. Han kom tilbake til Frankrike i 1814. Han trakk seg ikke fra sitt bispedømme i pakt med konkordatet av 1801, men holdt fast på sin tittel til Sisteron frem til 1812.[]

Den 1. oktober 1817 ble han valgt til metropolitanerkebiskop av Toulouse, og ble i embedet til 1. april 1820.

Bovet-linjen
------------

Per 2023 er det svært få biskoper som har biskop Bovet som sin suksesjonsrot:[] I Malaysia (Antony Selvanayagam, Sebastian Francis og Murphy Nicholas Xavier Pakiam), i Taiwan (John Baptist Tseng Chien-tsi), i Indonesia (Petrus Boddeng Timang) og i Kina (Peter Luo Xuegang og Paul He Zeqing).

Verker
------

* *Réflexions sur un prétendu bref du 5 juillet 1796* (1797)
* *Réflexions sur la promesse de fidélité à la constitution* (1801)
* *Observations de Monseigneur de Bovet, évêque de Sisteron* (1817)
* *Les Consolations de la foi sur les malheurs de l'Église* (1819)
* *Les dynasties égyptiennes* (1829)
* *Histoire des derniers pharaons et des premiers rois de Perse, selon Hérodote, tirée des livres prophétiques et du livre d'Esther* (2 vol.) (1835)
* *L'Esprit de l'Apocalypse* (1840)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** ISNI **·** BNF **·** BNF (data) **·** SUDOC
 |
***Aadavallu Meeku Johaarlu*** er en indisk film fra 2022, regissert av Tirumala Kishore.

Handling
--------

Chiranjeevi vokser opp hos fem sterke kvinner: moren hans Aadhi Lakshmi og de fire tantene Padmamma, Sharadamma, Gouramma og Santhamma. Selv om de elsker Chiranjeevi, avviser de nesten hver eneste potensielle ektefelle han blir kjent med.

Historien tar for seg reisen hans, med å finne en passende brud som kan godkjennes av alle de fem kvinnene. Og endelig kommer den rette unge kvinnen, i form av Aadhya.

Skuespillere
------------

* Sharwanand som Chiranjeevi "Chiru"
* Rashmika Mandanna som Aadhya
* Khushbu Sundar som Vakula
* Raadhika Sarathkumar som Aadhi Lakshmi
* Urvashi som Padmamma
* Rajashri Nair som Gouramma
* Kalyani Natarajan som Sharadamma
* Satya Krishnan som Santhamma

Referanser
----------

1. ↑  «Aadavaallu Meeku Johaarlu (2022)» **(engelsk)**. Besøkt 12. august 2023.

Eksterne lenker
---------------

* (en) *Aadavallu Meeku Johaarlu* på Internet Movie Database Rediger på Wikidata
Gamle Grymyr kirke brant ned i 1999
Nye Grymyr kirke
Grymyr skole
**Grymyr** er et lite tettsted i Vestre Gran ved Randsfjorden i Gran kommune. Fra gammelt av da den viktigste trafikkåren var med dampskip langs Randsfjorden, var Grymyr et viktig handelssentrum. Det inneholdt da en rekke butikker, smeder, bakeri, poståpneri med mer. Senere, da veien mellom Brandbu og Jevnaker kom, ble tilbudet ved bygda mindre, og på midten av 1990-tallet forsvant både postkontoret, bensinstasjonen og butikkene. Det eneste servicetilbudet som er igjen er den lokale kroen Rojankrysset, som er en kombinert kiosk, gatekjøkken og pub. 

Tettstedet er imidlertid kjent for sitt aktive foreningsliv og sin sterke dugnadsånd. Sentrale i så måte er Vestre Gran Idrettslag, Vestre Gran blandede kor, Grymyrgjengen og revygruppen Grymyr Theaterselskab. I 2012 ble det etablert en egen lokal organisasjon, Fokus Vestre Gran, som har som mål å arbeide med langsiktig utvikling av tettstedet. 

I tillegg til gårdsbruk og spredt husbebyggelse ligger det et boligfelt på Grymyr. Det ligger også en barneskole i tettstedet. Grymyr skole har ca. 80 elever fra 1. - 7. trinn. Skolens første del ble bygget i 1964 etter sammenslåing av to mindre skoler (Vestheim og Leikvoll skoler). Neste store påbygging ble ferdigstilt i 1988, et tilbygg med gymsal og påtenkt svømmebasseng. Bassenget ble imidlertid aldri ferdigstilt. Etter lang tids lokalt arbeid vedtok kommunestyret i Gran på slutten av 2010 at bassengrommet skulle ombygges til auditorium, nytt skolebibliotek samt spinning- og styrkerom. Det nye anlegget ble offisielt åpnet den 17. februar 2012.

Klæstad mølle (bygget 1896) ligger nær tettstedet. Mølla er under restaurering av lokale krefter og ble gjenåpnet av riksantikvar Jørn Holme den 16. september 2012. Ved samme anledning ble den erklært som kulturminne av nasjonal betydning.

  

Grymyr har egen kirke. Den gamle var fra 1899, men brant ned i 1999. Grymyr kirke ble gjenreist i 2003.

Se også
-------

Personer med tilhørighet til Grymyr og Vestre Gran:

* Rigmor Aasrud
* Øyvind Myhre

Eksterne lenker
---------------

* Informasjonssider om Grymyr og Vestre Gran fra stedsutviklingsprosjektet Fokus Vestre Gran
* Grymyr skole
* Hjemmeside for Vestre Gran Idrettslag Arkivert 8. juni 2012 hos Wayback Machine.
* Hjemmeside for Vestre Gran blandede kor
* Hjemmeside for Grymyrgjengen
* Hjemmeside for Rojankrysset[*død lenke*]
**Hellesjøvann naturreservat** er et innsjø- /våtmarksområde i Aurskog-Høland kommune som ble  vernet i 1992 for å sikre et viktig våtmarksområde med vegetasjon, fugleliv og annet dyreliv. Det er fedselsforbud i området fra 1. april til 15. juli, med visse unntak.

Hellesjøvannet er et næringsrikt vann som er omgitt av dyrket mark, beiter og skog. Det er omkring 2 meter på det dypeste. Vannet er spesielt viktig som hekkeområde for fugler som toppdykker, knoppsvane, stokkand, taffeland, sivhøne, sothøne, hettemåke, rørsanger og sivspurv. Svært frodige og kraftige sumpbelter rundt vannet gir gode levevilkår for arter som takrør, dunkjevle, elvesnelle og starrarter.

Hellesjøvannet ble i august 2008 utsatt for massedød av fisk, trolig grunnet akutt oksygenmangel som følge av algevekst.

Referanser
----------

1. 1 2  (no) Hellesjøvann naturreservat i Miljødirektoratets nettsted Naturbase
2. ↑  Fiskedød i Hellesjøvannet, pressemelding fra Fylkesmannen i Oslo og Akershus Arkivert 18. oktober 2011 hos Wayback Machine.

Eksterne lenker
---------------

* Feltornitologene om fuglelivet ved Hellesjøvann Arkivert 4. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | GeoNames **·** Naturbase
 |
**Ole Fredrik Wikholm** (født 9. september 1859 i Hedemora socken i Dalarna, død 1. juli 1893 i Songbu i Kina) var en svensk protestantisk misjonær som ble myrdet i Kina.

Liv og virke
------------

### Bakgrunn

Han var sønn av Erik «Rolig» Wikholm, korporal i Västmanlands regemente, og hans hustru Dina, født Jansdotter. Wikholm studerte ved Missionsskolan årene 1885–1887 samt 1888–1889. I de mellomliggende årene virket han som predikant i Snaflunda i Örebro län.[]

Ved Svenska Missionsförbundets årsmøte i 1889 ble han utnevnt til misjonær, hvoretter han reiste til England for språkstudier.[]

### Kina

Høsten 1890 reiste han til Kina. Etter en undersøkelsesreise utført av misjonærene Lund og Engdahl ble det bestemt at områdene Macheng og Songbu var særlig godt egnet til misjonsarbeide. Otto Fredrik Wikholm og Anders Daniel Johansson, ble stasjonert i Songbu, et område der det i årene 1892–1893 rådet en del uroligheter.[]

Den 1. juli 1893 samlet det seg en folkemasse utenfor huset der svenskene bodde og krevde at de skulle komme ut. Otto Fredrik Wikholm og Anders Daniel Johansson ble mishandlet og myrdet der.

Referanser
----------

1. ↑  *Tjugofem år i Kina: Svenska Missionsförbundets Kinammission* **(svensk)**. Svenska Missionsförbundets Förlag.
**Chesterkatedralen** (*Chester Cathedral*) er Den engelske kirkes katedral i Chester bispedømme. Den ligger i byen Chester i Cheshire.

Historie
--------

Katedralens fundamenter er fra angelsaksisk tid, datert til 907. I 1092 gunnla Hugh Lupus, jarl av Chester et benediktinerkloster på stedet. Det ble viet til stedets skytshelgen, St. Werburga. Klosterkirken ble stadig utvidet inntil 1250, da den stort sett hadde fått dagens form. 

Ved oppløsningen av Englands klostre i det 16. århundre ble klosterkirken en katedral. Den klarte seg nesten uskadd gjennom oppløsningsprosessen, først og fremst fordi Henrik VIII var en beundrer av bygningen. Noen bygge arbeider ble utført senere, og i det 19. århundre ble det gjennomført et omfattende restaureringsprogram hvor man også innførte noen nye elementer. De som hadde ansvaret for dette var Thomas Harrison i årene 1818–1820, Richard Charles Hussey 1843–1844, George Gilbert Scott 1868–1876 og Arthur Blomfield 1882–1887.

Referanser
----------

1. ↑   www.historicengland.org.uk[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Chester Cathedral – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
***For a Woman's Honor*** er en amerikansk stumfilm fra 1919, regissert av Park Frame.

Handling
--------

Kaptein Clyde Mannering vender tilbake til England, etter å ha vært utstasjonert i India. Han ønsker å gifte seg med Helen Rutherford, men bryllupet deres blir utsatt fordi faren hennes dør. Men den attraktive Valeska De Marsay konfronterer Mannering med barnet sitt, og lyver om at hun var den avdøde mannens kone, betaler Mannering henne en større sum penger for å beskytte forloveden og moren hennes fra å høre denne historien.

Men Helens mor er vitne til at at Mannering betaler den unge kvinnen, og antar at Mannering hadde et forhold med henne. Hun nekter derfor å la bryllupet mellom ham og datteren hennes finne sted. Mannering vender kort tid senere tilbake til India, men etter en rekke problemer blir han endelig gjenforent med Helen.

Skuespillere
------------

* H. B. Warner som Kaptein Clyde Mannering
* Marguerite De La Motte som Helen Rutherford
* John Gilbert som Dick Rutherford
* Carmen Phillips som Valeska De Marsay
* Hector V. Sarno som Rajput Nath
* Olive Ann Alcorn
* Roy Coulson
* Carl Stockdale

Referanser
----------

1. ↑  For a Woman’s Honor
2. ↑  FOR A WOMAN'S HONOR

Eksterne lenker
---------------

* (en) *For a Woman's Honor* på Internet Movie Database Rediger på Wikidata

* (en) *For a Woman's Honor* på American Film Institute Rediger på Wikidata

* (en) *For a Woman's Honor* på Silent Era Rediger på Wikidata
**Skype** er et dataprogram som brukes til IP-telefoni. Skype ble grunnlagt i 2003 som en estisk start-up av svenske Niklas Zennström, danske Janus Friis og fire estiske ingeniører som også står bak fildelingsprogrammet Kazaa, nemlig Ahti Heinla, Priit Kasesalu, Jaan Tallinn og Toivo Annus .

Brukeren installerer Skype på datamaskinen og oppretter deretter en gratis brukerkonto. Deretter søker man seg frem til personen man vil ringe. Siden samtalen skjer over Internett, er det ingen tilkoblingsavgift, ingen minuttpris og ingen abonnementskostnader, slik at Skype blir et meget rimelig alternativ sammenlignet med vanlige telefonsamtaler. I tillegg til at brukerne kan ringe til hverandre, har programmet også funksjonalitet for meldingsformidling, filoverføring, videosamtaler osv.

I september 2005 kjøpte amerikanske eBay Skype for mellom 1,9 og 3,4 milliarder euro, avhengig av selskapets økonomiske utvikling de kommende årene. Dette gjorde Niklas Zennström til en av Sveriges rikeste personer.

10. mai 2011 kjøpte Microsoft Skype for 8,5 milliarder US dollar, og i 2013 ble selskapets Live Messenger slått sammen med Skype. Skypes hovedkontor ligger i dag i Luxemburg, og firmaet har fortsatt kontorer i de estiske byene Tallinn og Tartu, samt i London, Praha og San Jose.

Referanser
----------

1. ↑  «Happy Birthday Skype: Even monkeys use it now». *Emirates 24/7*. 28. august 2013. Besøkt 28. august 2013.
2. ↑  «Android Latest version:8.98.0.411 Jun 25, 2023». 25. juni 2023. Besøkt 1. juli 2023.  Ekstern lenke i `|title=` (hjelp)
3. 1 2

Eksterne lenker
---------------

* (mul) Offisielt nettsted Rediger på Wikidata

* (en) Skype – kategori av bilder, video eller lyd på Commons Rediger på Wikidata
* Skype FAQ (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** NKC
 |
***Laoleptura*** er en slekt av biller som hører til underfamilien blomsterbukker i den artsrike familien trebukker.

Utseende
--------

En middelsstor, slank, matt svart trebukk, hos hunnen er undersiden av bakkroppen gulbrun og dekkvingene har to gule siksak-tverrbånd. Antennene er tynne, omtrent to tredjedeler så lange som kroppen. Pronotum er klokkeformet med en smal, innsnørt "hals" og litt utstående bakhjørner, dekkvingene er kraftig avsmalnende bakover og dekker ikke de bakerste bakkroppsleddene. Bakkroppen er påfallende lang og tynn, særlig hos hannen. Beina er ganske lange, lårene noe klubbeformet fortykkede.

Levevis
-------

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse
----------

Slekten er kjent fra Vest-Malaysia, det sørlige Kina (Shaanxi), Vietnam, Taiwan, Borneo og Filippinene.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien blomsterbukker, Lepturinae Latreille, 1802
						* Stammen Lepturini Latreille, 1802
							+ Slekten ***Laoleptura*** Ohbayashi, 2008
								- *Laoleptura phupanensis* Ohbayashi, 2008

Kilder
------

* Cerambycidae of the World - Lepturini

Eksterne lenker
---------------

* (en) *Laoleptura* i Encyclopedia of Life Rediger på Wikidata

* (en) *Laoleptura* i Global Biodiversity Information Facility Rediger på Wikidata

* (en) *Laoleptura* hos NCBI Rediger på Wikidata

* *Laoleptura* – detaljert informasjon på Wikispecies Rediger på Wikidata
* (en) Laoleptura – kategori av bilder, video eller lyd på Commons
* Bildegalleri Arkivert 1. desember 2018 hos Wayback Machine.
**Ventrilo**[*død lenke*] er en applikasjon som brukes for å for prate gratis over internett (voice over IP). 

Programmet er oftest brukt blant klaner som kommuniserer effektivt når de spiller videospill, men kan fint brukes blant bedrifter, familie og venner.

Programmet finnes for Microsoft Windows og Mac OS X. Det er også planlagt en klientversjon for Linux-operativsystemet. Sistnevnte er mest brukt på serversiden. Programmet krever at brukerne har en klientversjon av Ventrilo installert og at de kobler seg opp mot en server som kjører Ventrilos serverversjon. Klientversjonen er gratis, mens serverversjonen er gratis inntil 8 brukere. Skal man ha over 8 brukere tilkoblet må man leie en Ventriloserver fra et autorisert firma.

Det er best å bruke høretelefon med mikrofon (hodetelefoner), men vanlig høyttaler og mikrofon kan også brukes. Lydkvaliteten kan justeres fra nær CD-kvalitet til dårlig mobiltelefon. Beste kvalitet krever større båndbredde.

Frie alternativer
-----------------

* Mumble

Proprietære alternativer
------------------------

* Teamspeak

Eksterne lenker
---------------

* (en) Offisielt nettsted Rediger på Wikidata

* (en) Ventrilo – kategori av bilder, video eller lyd på Commons Rediger på Wikidata
*Artikkelen er om geologen Knut Olav Bjørlykke (født 1938). Se annet sted for hans farfar, geologen Knut Olai Bjørlykke (1860–1946)*

**Knut Olav Bjørlykke** (født 7. juni 1938 i Trondheim) er en norsk geolog, kjent for sine studier av sedimentologi og oljereservoarer på havets bunn.

Sitt examen artium tok han på Ski videregående skole. I 1964 oppnådde han en cand.real. ved Universitetet i Oslo på avhandlingen *Sedimentologi og tektonikk i sparagmittbergartene i Renaområdet* og var også tilsatt der fra 1964. Sin dr.philos tok han samme sted i 1974 for avhandlingen *A sedimentological and geochemical study of Lower Palaeozoic sediments in the Oslo region and parts of the Caledonian geosyncline*. I 1976 meldte han overgang til Universitetet i Bergen, der han ble professor i petroleumsgeologi. Han kom tilbake til Oslo i 1984 da han ble professor i geologi ved Universitetet i Oslo. Samme året ble han innvalgt i Det Norske Videnskaps-Akademi, der han var styremedlem i årene 2001–05. Ellers har han hatt forskningsopphold ved University of Reading i 1966, var universitetslektor ved det afrikanske Makerere University, Kampala i årene 1969-71, University of California, Santa Barbara og Colorado School of Mines 1981–82. Hans nære samarbeid med oljeselskaper ga ham i 1991 Statoils forskningspris på 150 000 kr. Atten år senere mottok han æresprisen fra Norges Tekniske Vitenskapsakademi.[] I 2009 mottok han Brøggerprisen, Norsk Geologisk Forenings hederspris. Han er fra 2012 professor emeritus ved Institutt for geofag. Knut Bjørlykke er en æresmedlem i Geological Society of London.

Knut Bjørlykke er sønn av geologen Harald Bjørlykke (1901–68) og sønnesønn av geologen Knut Olai Bjørlykke (1860–1946). Også den yngre broren Arne Bjørlykke er geolog.

Utgivelser
----------

* Knut Olav Bjørlykke (2001). *Sedimentologi og petroleumsgeologi*. Gyldendal.  [Videreføring av hans bok med samme navn, utgitt 1977 på Universitetsforlaget]
* Bjørlykke, Knut (ed.) (2015). Petroleum Geoscience. From sedimentary environments to rock physics - second edition. Encyclopedia of Global Archaeology/Springer Verlag. ISBN 978-3-642-34131-1.  662 s. Denne læreboken er også oversatt til kinesisk (2017).

Referanser
----------

1. ↑   Store norske leksikon, snl.no, besøkt 7. januar 2021[Hentet fra Wikidata]
2. ↑   geologi.no, besøkt 15. august 2023[Hentet fra Wikidata]
3. ↑  «Knut Bjørlykke tildelt NTVAs Ærespris 2009». Norges Tekniske Vitenskapsakademi.
4. ↑  Hugo Pedersen (27.11.1991). «Statoils forskningspris: Han vet hvor oljen er». Aftenposten.
5. ↑  «Oversikt prisvinnere Brøggerprisen». Norsk Geologisk Forening. Besøkt 15. august 2023.
6. ↑  «Knut Bjørlykke, side på jobben». Arkivert fra originalen 5. oktober 2013.
7. ↑  «Geoforskning.no: *Big in China*». Arkivert fra originalen 7. mai 2019. Besøkt 7. mai 2019.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CRIStin
 |
**Microsoft Office PowerPoint**, også kalt **Microsoft PowerPoint**, er et dataprogram som kan benyttes for å lage bildepresentasjoner vist på en dataskjerm eller projisert på et lerret. Det har blitt en defacto standard for presentasjoner og brukes utstrakt både i næringslivet og til undervisning. I dette programmet kan man lage, redigere og vise fremvisninger og presentasjoner for lysbildefremvisninger. I tillegg til tekst og bilder, kan man også bruke mediefiler som lyd og video. På denne måten blir det en multimediapresentasjon. 

Programmet finnes både for Microsoft Windows og Mac OS. Ifølge Microsoft lages det over 30 millioner presentasjoner i PowerPoint hver dag. Opprinnelig var PowerPoint et selvstendig produkt, men regnes nå mer som en del av Microsoft Office.

Programmet ble laget av Robert Gaskins og Dennis Austin og ble lansert 20. april 1987.

Eksterne lenker
---------------

* Offisielt nettsted Rediger på Wikidata

* (ja) Offisielt nettsted Rediger på Wikidata

* Offisiell blogg Rediger på Wikidata

* (en) Microsoft PowerPoint – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC **·** BBC Things
 |
Varehuset på Oxford Street i London.
**Selfridges** er en britisk varehuskjede. Den ble grunnlagt av den amerikanske gründeren Harry Gordon Selfridge, som åpnet sin første butikk på Oxford Street i 1909.

Etter dels å ha skapt seg en formue ved eget arbeid, dels å ha giftet seg til penger, ankom Gordon Selfridge London, fast besluttet på å bygge Englands første varehus i amerikansk stil. Forretningen på Oxford Street hadde 130 avdelinger, og representerte handel i en størrelsesorden som tidligere var ukjent i Storbritannia. Nytt var også lavprisavdelinger, varer til nedsatt pris på salg og kredittordninger. Selfridge lanserte innovative vindusutstillinger, og annonsering og markedsføring av til da uhørte dimensjoner. Slagordet var «Why not spend the day at Selfridges?» – den uutalte filosofien var at shopping skulle være en fornøyelse og et tidsfordriv. Den første uka ble forretningen besøkt av 1 million mennesker.

I åra fram mot andre verdenskrig bygde Selfridge opp en kjede av varehus over hele Storbritannia. Forretningene utenfor London ble i 1939 solgt til John Lewis Partnership, og i 1951 ble moderforretningen i Oxford Street overtatt av Lewis's-kjeden, som i 1965 solgte til Sears group. I dag har Selfridges store varehus i Manchester og Birmingham. I 2003 ble hele kjeden kjøpt av canadieren Galen Weston, som blant annet eier de store canadiske kjedene Loblaws og No Frills.

Selfridgesbutikkene er kjent for sin spesielle arkitektur. Hovedforretningen er tegna av den amerikanske arkitekten Daniel Burnham. Det nye varehuset i Birmingham, tegna av arkitektfirmaet 
Future Systems, har en fasade som er dekt av 15 000 aluminiumsskiver.

Eksterne lenker
---------------

* Offisielt nettsted Rediger på Wikidata

* (en) Selfridges – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC
 |
***Det syvende tegnet*** (originaltittel: *The Seventh Sign*) er en amerikansk skrekkfilm fra 1988, regissert av Carl Schultz.

Handling
--------

Filmen bygger på den jødiske legende som sier at Gud vil slutte sitt arbeid på jorden den dagen den siste martyr dør, og tegnet er at det da skal fødes et barn uten sjel. For de innvidde betyr dette jordens slutt, eller apokalypse. En rekke naturkatastrofer og mystiske hendelser, deriblant massedød av fisk utenfor Haiti, en blod-farget elv i Nicaragua og en veldig kulde i en landsby i Negevørkenen, blir tolket som tegn på en nært forestående apokalypse. I filmen dukker den siste martyr opp som en dømt forbryter som gis den siste olje før han ledes til gasskammeret. Forbryterens advokat har en kone som ganske snart skal ha et barn, barnet som skal fødes uten sjel.

Den gravide Abby, som er gift med advokat Russell Quinn, leier ut en liten leilighet over garasjen hennes til den mystiske David Bannon. Kort tid senere oppdager Abby mystiske skrifter på værelset han leier. Fra studenten Avi oppdager hun at disse tegnene kan referere til verdens undergang. Når den fremmede interesserer seg veldig for Abbys graviditet, blir Abby redd for at han kan være en psykopat, og hun krever at ektemannen hennes kansellerer utleien. Etter hvert som flere bibelske profetier utfolder seg, mistenker Abby at babyens skjebne kan være knyttet til alle disse hendelsene. Gud gjør et siste forsøk på å frelse verden ved å sende ut sin tjener på jorden med oppgaven å ta livet av barnet uten sjel.

Skuespillere
------------

* Demi Moore som Abby Quinn
* Michael Biehn som Russell Quinn
* Jürgen Prochnow som The Boarder
* Peter Friedman som pastor Lucci / Cartaphilus

Eksterne lenker
---------------

* (en) *Det syvende tegnet* på Internet Movie Database Rediger på Wikidata

* (sv) *Det syvende tegnet* i Svensk Filmdatabas Rediger på Wikidata

* (en) *Det syvende tegnet* på AllMovie Rediger på Wikidata

* (fr) *Det syvende tegnet* på Allociné Rediger på Wikidata

* (nl) *Det syvende tegnet* på MovieMeter Rediger på Wikidata

* (en) *Det syvende tegnet* på American Film Institute Rediger på Wikidata

* (en) *Det syvende tegnet* på Rotten Tomatoes Rediger på Wikidata

* (en) *Det syvende tegnet* på Box Office Mojo Rediger på Wikidata

Portal: Film
***Braid*** er et plattform- og gåteløsningspill utgitt på Xbox 360, Microsoft Windows, Mac OS X og PlayStation 3.

Spillet beskriver på det mest grunnleggende historien til Tim, hovedpersonen, som skal redde en prinsesse fra et monster. Historiemessig har spillet blitt tolket i mange retninger, fra historien om et haltende forhold til utviklingen av atombomben. Spillet inneholder tradisjonelle aspekter for et plattform-spill; man løper, hopper og klatrer gjennom et sett linære nivåer samtidig som man løser gåter og beseirer fiender. Spillet skiller seg derimot ut fra andre klassiske plattformspill ved at man kan manipulere tiden på flere måter, som for eksempel å spole tilbake tiden, eller skape dobbelgjengere for å repetere tidlige handlinger. Ved å bruke disse ferdighetene går man fremover i spillet ved å samle og sette sammen puslebrikker. Spillet er også relativt unikt ved at man ikke kan død; skulle man feile har man muligheten til å spole spillet tilbake til før feilen.

Spillet ble utviklet av Jonathan Blow, en uavhengig spillutvikler, som en personlig kritikk mot uoriginale og repeterende spill. Han betalte også selv for det 3 år lange prosjektet. Blow stod for alle aspekter i spillet utenom det kunstneriske og musikken. Tegneren David Hellman stod for kunsten og musikken ble utført av Cheryl Ann Fulton, Shira Kammen and Jami Sieber. Musikken ble ikke skapt for spillet, men ble heller tatt fra de respektives albumer.

Spillet har fått generelt gode kritikker, der det ble rost for sin originalitet og friskhet. Også det kunstneriske aspektet og musikken har fått mye ros.

Referanser
----------

1. ↑   GOG.com[Hentet fra Wikidata]
2. ↑   Humble Store[Hentet fra Wikidata]
3. ↑   «All PS Now games A-Z», undertittel Browse the full list of games available to play with your PS Now membership, arkiv-URL web.archive.org, arkiveringsdato 3. juli 2021, verkets språk engelsk, besøkt 5. juli 2021[Hentet fra Wikidata]
4. ↑   (på cs) *Databáze her*, Databáze her-ID 2261, Wikidata Q109385226,

Eksterne lenker
---------------

* (en) *Braid* på Steam Rediger på Wikidata

* (en) *Braid* på GOG.com Rediger på Wikidata

* (en) *Braid* hos MobyGames Rediger på Wikidata

* (en) *Braid* på Metacritic Rediger på Wikidata

* (en) *Braid* hos Giant Bomb Rediger på Wikidata

* (en) *Braid* hos Internet Game Database Rediger på Wikidata

* (en) *Braid* hos GameFAQs Rediger på Wikidata

* (en) *Braid* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill
**Stiftelsen Akershus festning for Kunst og Kultur** (**SAKK**) ble etablert i 1989 etter initiativ fra daværende forsvarsminister Johan Jørgen Holst. Forsvarsdepartementet inviterte Oslo kommune, Norges Bank, Akershus slotts venner og grunneier Katharina Mustad til å være medstiftere. SAKK er i dag ansvarlig for den sivile kunst- og kulturformidlingen på Akershus festning, og stiftelsen samarbeider med de øvrige virksomhetene på området for å utvikle Akershus festning. 

Daglig leder fra grunnleggelsen frem til høsten 2007 var skuespiller og tidligere Riksteatersjef Gudrun Waadeland. I 2013 oppnevnte Forsvarsdepartementet Anne Christine Kroepelien som styreleder. Fra våren 2015 er daglig leder Anna Lena Flatland.

Teater
------

SAKK står for driften av Karpedammen scene på Akershus festning, en utescene som er unik i sitt slag i Oslo. Området var en gang del av et gammelt vannløp på festningen, og dammen er vist på kart fra 1700-tallet og igjenfylt etter midten av 1800-tallet. I 1960-årene ble dammen reetablert og består i dag av et stort grøntareal inne på festningen med en egen friluftsscene.

Karpedammen scene sto ferdig i 2011 og har en kapasitet på inntil 3 500 besøkende.

Hver sommer setter SAKK opp et festningsspill på Karpedammen scene. Den første oppsetningen var *Kongeblod* om bakholdsangrepet på høvedsmann Knut Alvsson, og hendelsene på Akershus festning 18. august i 1502.

I 2017 ble det satt opp en jubileumsforestilling av Henrik Ibsens *Peer Gynt* i anledning 150-årsjubileet stykket. 

26.–29. august 2020 ble *Kristin Lavransdatter* fremført. Sommeren 2020 ble også *GJEST - Et lyst og mysteriespill* om Gjest Baardsen fremført.

I tillegg til det årlige festningsspillet har SAKK siden 2016 satt opp vandreteater på Akershus festning hver sommer. Gjennom ulike tablåer og scener forflytter publikum seg sammen med skuespillerne rundt på festningsområde. I 2016–2019 og 2021–2023 ble stykket *Årringer i stein* oppført.

Ved siden av å produsere egne oppsetninger samarbeider SAKK med flere ulike aktører. Siden 2009 har Shakespeares Globe Theatre gjestet borggården på Akershus slott med oppsettinger som *The Comedy of Errors,* *En midtsommernattsdrøm,* *Hamlet* og *Romeo og Julie.*

Konserter
---------

I 2017 ble Vamp den første artisten som hadde konsert i borggården på Akershus slott.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** Forvaltningsdatabasen **·** Brønnøysundregistrene
 |
***Vil du bli millionær?*** er en norsk TV-quiz som gikk på TV 2 fra 2000 til 2011. Konseptet gikk ut på at man skulle svare på spørsmål og ved hvert riktig svar vant man penger og man kunne gå videre. Gikk man videre måtte man samtidig satse de pengene man allerede hadde vunnet. Man fikk fire alternativer å velge mellom og tre hjelpemiddel. Vanskelighetsgraden økte for hvert spørsmål og de virkemidlene man hadde til rådighet kunne bare benyttes en gang. Topp-premien var på to millioner kroner. Programmet var en norsk utgave av det britisk *Who Wants to Be a Millionaire?*. Konseptet er blitt solgt til over 100 land. Den norske utgaven ble kjørt nært opp til den original utgaven de første årene, men på slutten sendte TV 2 en norsk-utviklede variant med undertittelen «Hot seat». Det ble også arragert spesialsendinger med kjendiser som deltakere.

Programmet hadde en sendepause i 2007, men kom i 2008 tilbake blant annet med funksjonen at TV-seerne også kunne svare gjennom Internett. Dette ble muliggjort ved at programmet begynte med direktesendinger. Noen av de beste nettspillerne ble tilbudt å medvirke i TV-programmet påfølgende uke. Istedenfor å spørre publikum hadde deltakerne nå dessuten muligheten til å spørre folk gjennom Internett.

Programmet ble i starten ledet av Arve Juritzen. I 2001 overtok Frithjof Wilborn, som var programleder i 11 sesonger frem til 2006. I 2008 gjenoppstod programmet med Sarah Natasha Melbye som programleder. Hun ledet det til det ble avsluttet i 2011.

Den vant prisen for beste nettside under Gullruten 2000.

Seertall
--------

Programmet hadde høye seertall i starten og var det første av TV 2s egenproduksjoner som passerte én millioner seere på fredagskvelden. Det skjedde mens Juritzen var programleder. Senere falt seertallene en del. For eksempel så ble premieren av 2008-sesongen sett av 458 000 og en markedsandel på 31 %.

Regler
------

Programmet tilbyr deltakerne store kontantpremier for riktig svar på totalt femten spørsmål, som øker i vanskelighetsgrad. Det er i tillegg fire svaralternativer for hvert spørsmål. 

Høyeste premie i Norge er på en million kroner. I perioden 2000-2007 kunne man vinne 2 millioner kroner. Ved riktig svar på det femte og tiende spørsmålet i konkurransen, oppnår deltakeren en «garantisum». Det vil si at man er sikret det pengebeløpet man til da har vunnet, hhv. 10 000 og 100 000 kr, uavhengig om man svarer feil på noen av de neste spørsmålene.

Deltakeren har tre hjelpemidler til rådighet: 

* Fjerne to av svaralternativene (50/50)
* Ringe en venn
* Spør publikum

Referanser
----------

1. ↑  «Overtar «Vil du bli millionær»». *VG*. 18.8.2008. Besøkt 24. oktober 2016.
2. ↑  ««Vil du bli millionær» tilbake». *TV 2*. 20.08.2009. Besøkt 23. oktober 2016.
3. ↑  Skaalmo, Gøran; Eckblad, Bjørn (27. august 2012). «20». *Se hva som skjedde. Historien om TV 2* **(norsk)**. Font Forlag AS. ISBN 9788281692329.
4. ↑  «NRK vant lørdagskvelden». *kampanje.com*. 15.09.2008. Besøkt 24. oktober 2016.

Eksterne lenker
---------------

* (en) *Vil du bli millionær?* på Internet Movie Database Rediger på Wikidata

* (no) *Vil du bli millionær?* hos Filmfront Rediger på Wikidata
***Weirdo*** er et avantgardistisk tegneserie-antologi av ulike tegnere som ble opprettet av Robert Crumb og utgitt av forlaget Last Gasp i tiden 1981 til 1993. Crumbs egne røtter fra undergrunnstegneserier, og mange av de tegnere som ble publisert i *Weirdo* hadde samme bakgrunn, men bladet var ment som et kunstnerisk mer ambisiøst alternativ enn mange undergrunnsserier tradisjonelt var, og *Weirdo* er derfor å anse som et overgangsfenomen til undergrunnens avløser, alternative serier, særlig med tanke på de mange nye tegnere som ble introdusert via *Weirdo*.

*Weirdo* tjente også som et motpunkt til det samtidige seriemagasinet *RAW* hvor førstnevnte var å betrakte som «low art» kontra *RAW*s mer kunstferdige format og innhold. Tidlige utgivelser av Weirdo reflekterte Crumbs interesserer på den tiden; Art brut («outsider art»), fumetti (fotoserier), Church of the SubGenius, og andre tilknyttede former for «weirdness» (merkverdigheter). Bladet introduserte også en rekke nye tegnere, som Peter Bagge, Dori Seda og Dennis Worden.

Fra og med utgivelse #10 lot Crumb den yngre Peter Bagge overta som redaktør. Bagge var redaktør fram til utgivelse #19 da Crumbs hustru, Aline Kominsky-Crumb, overtok – unntatt for utgave #25 som igjen var redigert av Bagge. Det siste nummeret av *Weirdo* var #28, bestående av 68 sider og med internasjonalt tema kalt for «Verre D'eau», fransk for «glass av vann». Det ble utgitt i 1993.

Blant de tegnere, også flere som ikke var amerikanere, som har blitt publisert i *Weirdo*, foruten Crumb, Bagge og Kominsky-Crumb, finnes blant annet Edmond Baudoin, Charles Burns, Florence Cestac, Daniel Clowes, David Collier, Sophie Crumb (Crumbs unge datter), Kim Deitch, Phoebe Gloeckner, Justin Green, Bill Griffith, Rory Hayes, Gilbert Hernandez, Carol Lay, Joe Matt, Jean-Christophe Menu, Diane Noomin, Gary Panter, Harvey Pekar, Raymond Pettibon, Aleksandar Zograf, Spain Rodriguez, Joe Sacco, Dori Seda, Art Spiegelman (redaktør av RAW), Foolbert Sturgeon, Terry Zwigoff (regissør av dokumentarfilmen *Crumb*), og andre.

Referanser
----------

1. ↑  Last Gasp: *Weirdo* Arkivert 6. januar 2010 hos Wayback Machine.
2. ↑  *Weirdo*, #28 «Verre D'eau», 1993. ISBN 0-86719-219-4

Eksterne lenker
---------------

* *Weirdo*, Last Gasp Catalog

Portal: Tegneserier


|  |  |
| --- | --- |
| Oppslagsverk/autoritetsdata | Encyclopædia Britannica
 |
Mariakirken i Kraków
**Mariakirken i Kraków** (polsk *Kościół Mariacki*) er en romersk-katolsk mursteinskirke i gotikk fra det 14. århundre ved den nordøstlige kant av markedsplassen i Kraków. Den har en vakker innvendig utforming og er særlig kjent for sitt trealter hogd ut av Veit Stoss. Mariakirken hører til Kraków og Polens mest kjente severdigheter.

Kirkens nåværende form er resultatet av en ombygning fra hallkirke til basilika i årene 1392–1397. Et karakteristisk element er det sengotiske spiret til det nordlige tårnet (kjent som *Hejnalica*), som med sine 82 m er kirkens høyeste tårn. Spiret til det sørlige tårnet er derimot yngre og kommer fra renessansen.

Fra det nordlige tårnet spilles hver time en trompetmelodi (Hejnał) som er svært kjent for de fleste polakker. Melodien er kort og brytes av plutselig, til minne om en kjent trompetblåser fra det 13. århundre som ble truffet av en pil i halsen mens han spilte melodien for å advare byens borgere mot et mongolsk angrep. Hejnał kan høres over hele landet klokken 12:00 da den sendes live på den polske statsradioen *Polskie Radio Program I*.

Se også
-------

* Kraków erkebispedømme
* Jan Matejko (polsk maler)
* Den katolske kirke i Polen

Referanser
----------

1. ↑   archINFORM, archINFORM project ID 19119, besøkt 31. juli 2018[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Saint Mary Basilica in Kraków – kategori av bilder, video eller lyd på Commons Rediger på Wikidata
* Mariakirken i Kraków, 360° virtual Tour

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC
 |
«Schleswig» har flere betydninger.

**Schleswig** (plattysk **Sleswig**, dansk og norsk **Slesvig**, sønderjysk **Sljasvig**) er en by i den tyske delstaten Schleswig-Holstein. 

Byen er oppstått på nordsiden av fjorden Slien etter at vikingehandelsplassen Hedeby ble oppløst. Den har flere ganger blitt befestet ved både borg og bymur – senest med Gottorp slott, som samtidig var residens for hertugene av Slesvig. Byens domkirke har siden slutten av 1800-tallet vært prydet av Nordtysklands høyeste kirketårn, og rommer både en rekke hertuglige gravmonumenter og adskillige minnesmerker om de dansk-tyske forbindelser. Kong Frederik I av Danmark og Norge ligger begravet her. Det sies også at kong Nils av Danmark skal være gravsatt i kirken, men graven kjennes ikke.

Se også
-------

* Hertugdømmet Slesvig

Referanser
----------

1. ↑  Statistikk for Schleswig

Eksterne lenker
---------------

* (de) Offisielt nettsted Rediger på Wikidata

* (en) Schleswig – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
**KMail** er e-postklienten i KDE skrivebordsmiljøet.

Den støtter mapper, filtering, visning av HTML og internasjonale bokstavsett. Den kan håndtere IMAP, dIMAP, POP3, og lokale mailbokser for innkommende e-post. Den kan sende e-post via SMTP eller sendmail.

Kryptografisk støtte
--------------------

KMail støtter OpenPGP-standarden og kan automatisk kryptere, dekryptere, signere og bekrefte signaturer til e-postmeldinger og deres vedlegg via en egen eller OpenPGP/MIMEs metode å signere og kryptere. KMail er avhengig av GnuPG for denne funksjonaliteten. Som et visuelt hjelpemiddel vil KMail fargelegge verifisert e-post grønt for signaturer som det stoles på; gult for ukjente signaturer; rødt for ugyldige signaturer; og blått for krypterte meldinger.

KMail støtter også S/MIME-meldinger så vel som Chiasmus, et proprietært krypteringssystem laget av det tyske Federal Office for Information Security (BSI).

Groupware støtte
----------------

Når KMail brukes som en del av Kontact, almanakk-pakken, kan KMail fungere som en groupware-klient, og dele kontaktlister, e-post, kalender, og notater mellom brukere.

Referanser
----------

1. ↑
2. ↑  «Arkivert kopi». Arkivert fra originalen 8. februar 2009. Besøkt 7. mai 2009.

Se også
-------

Kontact skjermskudd
* E-post
* Kontact
* KDE
* Linux

Eksterne lenker
---------------

* KMails hjemmeside
**Ibsen Henrique de Castro** (født 17. januar 1938 i Morrinhos i delstaten Goiás i Brasil; død 30. desember 2020 i Goiânia i Goias) var en brasiliansk politiker.

Liv og virke
------------

Hsn studerte økonomi og arbeidet tidvis som økonom for offentlig sektor. Fra 1971 til 1974, og fra 1979 til 1983 var hsn jordbruksminister i Goias. Han satt i delstatsparlamentet i Goias fra 1975 til 1XXX, fra 1977 til 1979 også som formann fot parlamentet og dermed som en av delstatens viktigste personer. I Brasils deputertkammer i Brasilia var han innvalgt for Goias fra 1983 til 1987.

Castro skiftet ofte parti, og var avvekslende medlem av Arena-partiet, av PDS og av PMDB. Sin politiscke karriere avsluttet han med en siste periode i delstatsparlamentet i Goias fra 1995 til 1999. 

Den 30. desember 2020 døde Ibsen Henrique de Castro i en alder av 82 år av covid-19. Det ble utløst redagers sørgeperiode i Goiãnia.

Referanser
----------

1. ↑   www.jornalopcao.com.br[Hentet fra Wikidata]
2. ↑   globoplay.globo.com[Hentet fra Wikidata]

Kilder
------

* Arkivert 2. mai 2021 hos Wayback Machine.
* 
*
**Tankar fyr** ligger på øya Tankar i Bottenvika. Den ligger ved Kvarken, i skjærgården i Öja i Karleby kommune i Österbotten, Finland.

Fyret ble bestilt i 1888 fra Osbergs maskinverkstad i Helsingfors. Fyret er bygget av jernelementer fra Tyskland. Spiraltrappa har 122 trinn. Lysanordninga ble produsert ved Henry Lepautes fabrikk i Paris, og var blant sin tids mest effektive med en lysvidde på 13 sjømil.[*klargjør*][] Fyret ble tent første gang 15. oktober 1889.

I 1961 ble fyret elektrifisert, og lysvidden økte til 27,5 nautiske mil.

I 1903 fikk fyret et maskindrevet tåkevarslingssystem, og det ble i tillegg brukt dynamittladninger som lydvarsling.

Bakgrunn
--------

Fra 1750-tallet var det et sjømerke på øya, ei stang med tønner på toppen av ei steinrøys. I 1825 ble et dagmerke bygget ved siden av steinhaugen. Det var også et lyktehus hvor fiskerne i fiskeværet på skift hadde ansvaret for å holde ilden vedlike. Da behovet for et ordentlig fyr utenfor Karleby økte, bestilte losverket fyret i 1888. Losstasjonen på øya ble oppretta på 1770-tallet.

Referanser
----------

1. ↑   Fyrwiki, fyr.org[Hentet fra Wikidata]

Eksterne lenker
---------------

* Finlands sjøfartsverks nettside: om Tankar fyr (finsk

Tankar fyr

|  |  |
| --- | --- |
| Oppslagsverk/autoritetsdata | Uppslagsverket Finland **·** MarineTraffic
 |
**Olofsborg** (finsk *Olavinlinna*) er en festning i byen Nyslott i Øst-Finland, anlagt i 1475. Erik Axelsson (Tott) var festningens byggherre, og i senmiddelalderen var festningen et strategisk viktig forsvarsanlegg ved Finlands daværende østgrense. I krigene mellom Sverige og Russland var festningen et viktig støttepunkt. Den er restaurert, og er nå nasjonalminnesmerke. Det arrangeres en årlig operafestival i borgen.

Slottets eldste historie
------------------------

Festningen ble anlagt på holmen Kyrönsaari i Kyrönsalmisundet i Savolax, og ble kalt *Sankt Olofs borg*. Slottsherren på Viborg Erik Axelsson (Tott), bygde først en borg i tre i 1475 og i 1477 i stein. Borgen ble bygget som et vern for Savolax mot russerne. Da freden i Nöteborg ble avtalt mellom Sverige og Russland i 1323, var holmen og sundet russiske besittelser. Strategisk sett var det viktig å befeste dette området for å hindre russiske plyndringstokt i området rundt Savolax. Fra Erik Axelsson og hans brors Lars Axelssons tid står ennå de tre eldste tårnene; *Kyrktornet*, *Klocktornet* og det eldste tårnet *Sankt Eriks torn*.

Forsterkning i Vasasønnenes tid
-------------------------------

Det eldste bildet som viser Olofsborg, finner vi i Olaus Magnus' verk *Historien om de nordiske folkene* (1555).
Under Erik XIVs, Johan III av Sverige og Karl IX av Sveriges styre ble slottet forsterket og ombygget. I perioden 1560–1562 ble det såkalte *Tjocka tornet* oppført. I Johan IIIs tid var opp mot 300 mann stasjonert i borgen. Da Sverige ekspanderte mot Russland på 1600-tallet, tapte slottet sin viktige stilling som grensefestning.

Gustav II Adolf besøker Olofsborg
---------------------------------

I den tiden Sverige og Finland var samme rike, var Gustav II Adolf den eneste kongen som besøkte Olofsborg. Det var vinteren 1622; kongen var på vei til Stockholm fra krigsskueplassen i Polen, som også betød besøk i blant annet Viborg og Torneå. Kongens bror Karl Filip besøkte slottet ni år tidigere, etter forhandlinger med byen Novgorod, som stod under svensk beskyttelse, i Viborg 1612–1613. Karl Filip var Novgorods kandidat til tsar av Russland.

Olofsborg med Nyslott i forgrunnen på 1880-tallet.

Referanser
----------

1. ↑   www.museot.fi, besøkt 30. januar 2020[Hentet fra Wikidata]
2. ↑   www.kyppi.fi[Hentet fra Wikidata]

Eksterne lenker
---------------

* (fi) Offisielt nettsted Rediger på Wikidata

* (sv) Offisielt nettsted Rediger på Wikidata

* (en) Offisielt nettsted Rediger på Wikidata

* (ru) Offisielt nettsted Rediger på Wikidata

* (en) Olavinlinna – kategori av bilder, video eller lyd på Commons Rediger på Wikidata

* (en) Olavinlinna – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** BIBSYS **·** VIAF **·** GND **·** LCCN
 |
Riberhus, etter stikk i *Braunii Theatrum Urbium* fra omkring 1595.
**Riberhus** var en kongelig borg i Ribe, i Jylland. 

Riberhus ble bygget som kongelig borg i 1100-tallet på en 8 meter høy borgbanke omgitt av voldgraver. Siste gang det ble foretatt utvidelser og tilbygninger var på 1500-tallet under kong Christian III. Slottet fikk en hård medfart under krigene med svenskene og ble revet ned i siste halvdel av 1600-tallet. Borgbanken, som ble undersøkt av Nationalmuseet på begynnelsen av 1940-tallet er stadig synlig. 

Riberhus inngår i folkesagnene omkring dronning Dagmar, og det er reist en statue av henne på borgbanken.

Se også
-------

* Riberhus Slots beskrivelse
* Lensmænd til Riberhus Len[*død lenke*]

Referanser
----------

1. ↑   Wiki Loves Monuments' database, tools.wmflabs.org, utgitt 6. mai 2017[Hentet fra Wikidata]

Eksterne lenker
---------------

* (en) Riberhus – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark